70
Doʼa Emaniana Katulungi
70:1-6
1 To kapalana molaguna. Zaburuna Daud. Zikiri i wakutuuna pasombaana kurubanina kaudhania.
2 +E Aulataʼala, pasalaamatiaku!
E KAWASANA OPU, tulungiaku pekadhei!
3 Taroakamo manga mia mogauna mopekamateaku
amaea tee apalai roonamo abingu.
Taroakamo manga mia mogauna mopacilakaaku
apotibhaaka kahina tee aʼaebu.
4 Taroakamo manga mia mopogauna, "Namisia, namisia!" tee mopotawaikiaku
abhalili roonamo amaea.
5 Taroakamo bhari-bharia mia mopeeloko
asambo-sambo tee akaunde-unde roonamo Ingkoo.
Taroakamo manga mia momaasiakana kasalaamati minaaka i Ingkoo
sadia apogau, "Tapanamo kalanga o Aulataʼala!"
6 Iaku sii kunarakaa tee kumisikini,
umbamo pekadhei, e Aulataʼala!
Ingkoomo motulungiaku tee mopasalaamatiaku.
E KAWASANA OPU bholi upekanoe-noe!
+ 70:2 Zab. 40:14-18.