15
Mia Molaengana to Aumba i KAWASANA OPU
15:1-5
1 Zaburuna Daud.
E KAWASANA OPU, incema momembalina mobutuna i Kemamu Momangkilo?
Incema momembalina momboorena i gunumu momangkilo?
2 Siitumo mia modhadhina inda tee kasalahana,
mopewauna kalape,
tee mopogauakana mototuuna
tee incia apogau tee mpuu-mpuuna incana.
3 Manga incia inda afitanaa tee dhelana,
inda apewau kadhaki i sabhangkana,
tee inda apekadhaki sarona sarimbanuana.
4 Manga incia inda mohoromatina manga mia inda itarimana Aulataʼala,
maka ahoromati mia momaekana KAWASANA OPU,
motaʼatina janjina,
moomini amarugi.
5 Manga incia apekapaadhaaka doina tee inda aala laba,
tee inda atarima kasogo to aewangi mia inda mosala.
Mia mopewauna mboo sumai
bheamasanaa tee aʼamani saʼumurua.