128
Rahumatina to Mobhawana Bhanua
128:1-6
1 Laguna ziara.
Amasanaamo o mia momaekana i KAWASANA OPU,
tee adhadhi aose parintana.
2 Ingkoo bheukande minaaka i hasilina kanguleana bukumu;
ingkoo bheumasanaa, tee o dhadhimu bheamalape.
3 Bhawinemu bheamembali mboomo puuna angguru mosuburu
i nuncana bhanuamu,
tee manga anamu mboomo tunana puuna zaitun
i saripina mejamu.
4 Satotuuna, mboo sumaimo rahumati bheadhawuaka
to mia momaekana i KAWASANA OPU.
5 Maasangia o KAWASANA OPU abarakatiko minaaka i Sion.
Maasangia ingkoo ukamata Yerusalem inda akakurangaaka opeopea
saʼumurua dhadhimu.
6 Maasangia ingkoo ukamata manga opu-opuamu minaaka i manga anamu!
Amasanaamo miana Israel!