142
Doʼana Samia Motopajere
142:1-8
1 Lagu kaadharina Daud wakutuuna incia apalaiaka Saul tee aopo i nuncana lia. Saangu doʼa.
2 Tee suara makaa kugora i KAWASANA OPU;
tee suara makaa kuemani kaasi i KAWASANA OPU.
3 I aroana kupeenci,
kupaumbaakea bhari-bharia kanarakaaku i Incia.
4 Wakutuuna amate akalaku,
Ingkoo umataua o dhalaku.
I dhala bheilaloiku
manga musuku abuniaka katapu to iaku.
5 Poilimo i weta kaanaku tee kamatea,
inda samia uka mokamataaku.
Inda dhaangia tampana peulusaku,
tee inda samia uka mofaduliakaaku.
6 E KAWASANA OPU, iaku kugora i Ingkoo.
Pogauku, "Ingkoomo tampana peulusaku,
tee tangkanamo Ingkoo ifaraluuku i nuncana dhadhiku sii."
7 Perangoia o doʼaku
roonamo indamo tee kakaana o bukuku.
Pasalaamatiaku minaaka i manga musu mosikisaaku
roonamo manga incia alabhi kakaana minaaka i iaku.
8 Palimbaaku minaaka i katorongku,
mamudhaakana kumembali kusukuru i Ingkoo.
Manga mia mosaalihi bheaporomu tee iaku to tapuji saromu,
roonamo Ingkoo padhamo upewau malape i iaku.