20
Doʼa Emaniana Takana
20:1-10
1 To kapalana lagu. Zaburuna Daud.
2 Maasangia KAWASANA OPU alawaniko
i wakutuuna kasukara,
maasangia Aulataʼala, isombana Yakub ajaganiko!
3 Maasangia Incia atulungiko minaaka i tampa momangkilo,
tee atukoko minaaka i Gunu Sion.
4 Maasangia Incia audhani bhari-bharia pasombaamu,
tee atarima kurubani tunuamu.
Sela
5 Maasangia Incia adhawuko opea ipeelumu,
tee apewau bhari-bharia haejatimu akohasili.
6 Ingkami bhetasambo-sambo roonamo Ingkoo ukanamo,
tee tapabhale tombi to tapuji Aulataʼalamami.
Maasangia KAWASANA OPU adhawuko bhari-bharia iemanimu!
7 Sii-sii iaku kumataua ande o KAWASANA OPU mopasalaamatina
raja ilantina.
Minaaka i sorogaa momangkilo Incia bhealawani
tee kuasana lima kaanana mopasalaamatina.
8 Dhaangia o mia motangkaakana manga kareta potimbeana,
dhaangia uka motangkaakana manga ajarana,
maka ingkita tatangkaaka sarona KAWASANA OPU, Aulataʼalata.
9 Manga incia atosunu tee amandawu,
maka ingkita tabhangu takabhale-bhale tee tamatangka.
10 E KAWASANA OPU, pasalaamatia o raja,
manga lawani i wakutuuna ingkami tagora.