100
Pujimo Kawasana Opu i nuncana Bhanuana
100:1-5
1 Zaburu to kurubani kasukuru.
Sambo-sambomo to KAWASANA OPU, e saangua alamu!
2 Sambaheamo i KAWASANA OPU tee ukaunde-undemo,
umbamo i aroana tee ulaguaka lagu-lagu momasanaa.
3 Mataumea ande o KAWASANA OPU sumai o Aulataʼala.
Inciamo manga padhaangiana, tee ingkita o pewauana;
ingkitamo o uumatina tee dumba-dumba igembalana.
4 +Pesuamo ulaloi bhambana lawana upoose ulaguaka lagu kasukuru,
upesua i aroana Bhanuana Aulataʼala upoose upujia.
Sukurumo i Incia tee upujimo sarona.
5 Roonamo o KAWASANA OPU sumai amalape;
kaasina molagina abakaa saʼumurua,
tee Incia akeni janjina saʼumurua zamani.
+ 100:4 Zab. 106:1; 107:1; 118:1; 136:1; Yer. 33:11.