93
Kawasana Opu o Raja Saʼumurua
93:1-5
1 KAWASANA OPU o Raja, Incia abukeaka kamuliangi!
KAWASANA OPU abukeaka kuasa, tee apatokamata kakaana.
Incia apakakaro dunia tee inda dhaangia momembalina mohudhalia.
2 Kauncuramakamu amatangka minaaka i zamani mangenge,
tee Ingkoo udhaangiamo minaaka i dunia indapo dhaangia.
3 Manga umala mokalua-lua ahandamo apekaoge suarana, e KAWASANA OPU,
manga umala mokalua-lua ahandamo apekaoge suarana,
manga umala mokalua-lua ahandamo apekaoge ruuna ewona.
4 Maka minaaka i suarana uwe momaoge,
tee minaaka i ewona tawo momakaa,
alabhi amaoge KAWASANA OPU i tampa momalanga.
5 E KAWASANA OPU, hukumumu abakaa saʼumurua,
Kangkilo alaenga i nuncana Bhanuamu saʼumurua zamani.