14
Kadhakina Maanusia Inda Moparacaeana Kawasana Opu
14:1-7
1 ++To kapalana molaguna. Zaburuna Daud.
Mia mokabhongo-bhongo apogau i nuncana ngangarandana,
"Inda dhaangia o Aulataʼala."
Pewauna manga incia amadhaki tee atomarika,
inda dhaangia mopewauna kalape.
2 Minaaka i sorogaa KAWASANA OPU atonto
anana maanusia,
to akamata ara dhaangia o mia moʼaarifu,
mopeelona Aulataʼala.
3 Bhari-bharia mia abholi dhala mobanara tee akarajaa giu momadhaki.
Inda dhaangia mopewauna kalape, moomini samia uka.
4 Firimanina Aulataʼala, "Buaka apesua i akala, ande bhari-bharia mia mopewauna kadhaki inda amatau giu momalape?
Manga incia apekaoge karona tee akande uumatiku mboomo akande roti,
tee inda adoʼa i Iaku."
5 Iwe sumai manga incia bheamaeka mpuu
roonamo Aulataʼala atulungi uumatina mobanara.
6 Ingkomiu bheupekaea haejatina mia motopisaki,
maka o KAWASANA OPU amembali peulusana manga incia.
7 Maasangia kasalaamati to miana Israel aumba minaaka i Sion, kotana Aulataʼala!
Wakutuuna KAWASANA OPU apambuli kadhaangiana uumatina,
siwuluna Yakub bheamasanaa o namisina tee o Israel bheakaunde-unde.
+ 14:1 Rom. 3:10-12. + 14:1 Zab. 53.