82
Aulataʼala i nuncana Sidangina Sorogaa
82:1-8
1 Zaburuna Asaf.
Aulataʼala akapalai sidangi i sorogaa.
Incia amembali haakimu mobhotukiakana parakara i tanga-tangana manga "aulataʼala,"*
2 "Sakawana naepia ingkomiu bheuala kambotu tee cara inda moʼadili
tee uewaaka manga mia madhaki?
Sela
†
3 Ewaakamea o hakuna mia momisikini tee ana maelu,
dhawuakea kaʼadili to mia motopisaki tee mia inda mokokadhaangia.
4 Pasalaamatia o mia momisikini tee mia monarakaa,
rambasakea manga incia minaaka i limana mia madhaki."
5 Ingkomiu inda umataua, ingkomiu uka inda umaʼanaia,
ingkomiu udhala i nuncana kalalanda;
bhari-bharia ariina alamu sii atolendu
tee tuturana raʼeati amarungga.
6 +Iaku padhamo kufirimani, "Ingkomiu sii 'manga aulataʼala'
tee bhari-bharikomiu sii o anana Momalangana;
7 moomini mboo sumai, ingkomiu bheumate mboomo maanusia,
tee mboomo manga kaogesa, ingkomiu uka bheumate."
8 E Aulataʼala, kakaromo, adilia o dunia sii;
roonamo bhari-bharia lipu satotuuna o pewauamu.
* 82:1 aulataʼala: Pogau Ibranina "elohim" kananeana akomaʼana dewa atawa Kawasana Opu, maka i nuncana aeati incia sii tee 82:6 amembali akomaʼana manga malaaʼekati modorohaka i Aulataʼala, siitumo manga seetani. Bhanguna mboo manga "aulataʼala" sumai atohakimi i sidangina sorogaa incia sii. † 82:2 Sela: Aipomo tandana to aunto wakutuuna lagu sumai atolaguaka, atawa o tanda to ahanda apekaogea o suarana, atawa onina gambusuna. Amembali uka to tanda to morangoa. + 82:6 Yah. 10:34.