148
Laiana tee Alamu, Pujimo KAWASANA OPU!
148:1-14
1 Pujimo KAWASANA OPU!
Pujimo KAWASANA OPU minaaka i sorogaa,
pujimea i tampa momalanga!
2 Pujimo Incia, e bhari-bharia malaaʼekatina,
pujimo Incia, e bhari-bharia tantarana!
3 Pujimo Incia, e matanaeo tee bula;
pujimo Incia, e manga kalipopo momainawana!
4 Pujimo Incia, e laiana momalanga,
tee uwe i bhawona laiana!
5 Taroakamo bhari-bharia apuji sarona KAWASANA OPU
roonamo minaaka i firimanina Incia apadhaangia bhari-bharia.
6 Incia uka motantuakana bhari-bharia giu i sorogaa tee i laiana to saʼumurua;
opea ipatotapuakana abakaa.
7 Pujimo KAWASANA OPU minaaka i alamu,
e manga nagana tawo tee saangua andala oge;
8 e waa tee waona esi, salju tee taʼina ngalu,
tee garura* moosena parintana Kawasana Opu;
9 manga gunu tee bhari-bharia kabumbu,
manga puuna kau mokobhake tee bhari-bharia puuna aras;
10 binata maila tee bhari-bharia kadhambaaka,
bhari-bharia binata mopondele tee manu-manu mokopani;
11 manga raja i alamu tee bhari-bharia lipu i dunia,
manga kaogesa tee bhari-bharia haakimu i alamu;
12 manga anaana umane tee kabuabua,
manga mancuana tee anaana apoose apuji Incia!
13 Taroakamo bhari-bharia apuji sarona KAWASANA OPU,
roonamo tangkanamo sarona molaengana motopekalanga!
Kalangana alabhi minaaka i kalangana alamu tee laiana.
14 Incia padhamo apajaea uumatina,
tee apamembalia giuna kapujia to bhari-bharia mia mosaalihi,
siitumo miana Israel, uumati momakasuna tee Incia.
Pujimo KAWASANA OPU!
* 148:8 garura: Ngalu momakaa mpuu.