126
Kaharapu i nuncana Kanarakaa
126:1-6
1 Laguna ziara.
Wakutuuna KAWASANA OPU apambuli kadhaangiana Sion* amembali amalape pendua,
ingkita mboomo mia mopongipi.
2 Wakutuu incia sumai o ngangata apotawa roonamo tamasanaa
tee o dhelata asambo-sambo roonamo takaunde-unde.
Sabutuna manga lipu mosagaanana apogau,
"KAWASANA OPU padhamo apewau giu momaoge to manga incia."
3 KAWASANA OPU padhamo apewau giu momaoge to ingkita,
sababuna sumai takaunde-undemo.
4 E KAWASANA OPU, maasangia upambulia pendua o kadhaangiamami momalape,
mboomo umala i Tana Negeb akouwe pendua i bulaana wao.
5 Manga mia mohewina apoose atangi,
naile itu bheatimpu tee asambo-sambo.
6 Mia molimbana minaaka i bhanua tee amaasi
apoose abhawa wine to ahewia,
dhaanamo bheambuli asambo-sambo
apoose abhawa hasilina timpuana.
* 126:1 Sion: Sarona mosagaanana to Kota Yerusalem.