60
Doʼa Emaniana Kamangantalo
60:1-14
1 To kapalana molaguna.
Aose lagu: Kamba Bakung Kasakusii. Zaburuna Daud, to atoadhariaka
2 +wakutuuna incia aewangi miana Aram-Naharaim tee miana Aram-Zoba, tee wakutuuna Yoab ambuli sapadhana apekamate 12.000 miana Edom i Mbolongana Asin.
3 E Aulataʼala, Ingkoo padhamo manga mendeu, tee utaroaka manga musu akatuki katangkesimami.
Ingkoo uʼamara tee ingkami, maka sii-sii upekalapea pendua kadhaangiamami minaaka i kanarakaa.
4 Ingkoo padhamo ulendu alamu tee upaporuawetaia,
tulungi upekalapea pendua manga ngkolelena, roonamo dunia sii atorende.
5 Utaroakea uumatimu anamisi giu momatamo,
upasumpu ingkami angguru sakawana tadida.*
6 Ingkoo padhamo upabhale tombi to manga mia momaekana tee Ingkoo
mamudhaakana manga incia aporomusaka iwe sumai to apeulu minaaka i manga pande pana.
Sela
7 +Manga pakana tee kuasamu tee uperangoimea o doʼamami,
mamudhaakana manga mia imaasiakamu atopasalaamati.
8 Aulataʼala padhamo afirimani i tampana momangkilo,
"Iaku gauku kukaunde-unde, tee kupodhawu-dhawuaka Tana Sikhem,
tee kuʼukuru Mbolongana Sukot.
9 Gilead tee Manasye o pewauaku,
Efraim mboomo helem minaaka i ase mojaganina bhaaku,
tee Yuda katukona pamarintaku.
10 Maka o Tana Moab amembali palangga tampana bhanuiana aeku,
tee i bhawona Tana Edom kutudhaaka sandaliku.†
E Tana Filistin, Iaku kusambo-sambomo roonamo padhamo kutaloko!"
11 Incema bhemobhawaaku i kota mokobentena makaa sumai?
Incema momembalina moʼantaraaku sakawana i Edom?
12 E Aulataʼala, buaka mencuana Ingkoo mangabhanakana?
E Aulataʼala, Ingkoo inda umaju upobhawa tee tantaramami to taewangi musu.
13 Manga tulungi minaaka i musu,
roonamo o katulungina maanusia inda akoguna.
14 Tapobhawa tee Aulataʼala ingkita tamembali tatalo musuta,
sababuna Incia bhemopahancuruna musuta.
+ 60:2 2Sa. 8:13; 1Taw. 18:12. * 60:5 angguru sakawana tadida: Ibaratina momatadha to agambaraaka hukumuna to uumatina Aulataʼala inda motaʼatina. + 60:7 Zab. 108:7-14. † 60:10 kutudhaaka sandaliku: To ibarati ande o lipuna Moab tee Edom bheapaporitambea Aulataʼala.