124
Atopujimo Motulungina Miana Israel
124:1-8
1 Laguna ziara. Zaburuna Daud.
Ande mencuana o KAWASANA OPU mopobhawana tee ingkita
taroakamo miana Israel apogau mboo sumai,
2 ande mencuana KAWASANA OPU mopobhawana tee ingkita
wakutuuna mangahumbuni bhalita,
3 sumaimo manga incia mangadhoku takadhadhi-dhadhi
wakutuuna o amarana manga incia akarore-rore to ingkita.
4 Sumaimo o uwena mawa mangapaampe,
tee o siwuluna uwena umala momaranca mangapatondu,
5 sumaimo o uwe mokalua-lua sumai
akangkanaimo ingkita.
6 Atopujimo o KAWASANA OPU, inda mangapasaraaka
tamembali kinandena manga incia.
7 Ingkita talapamo mboomo manu-manu
minaaka i katapuna manga pande pekaose.
Katapu sumai amabhotumo,
tee ingkita uka talapamo.
8 Katulungita aumba minaaka i KAWASANA OPU
mopadhaangiana laiana tee alamu.