67
Kasukuru to Bhari-bharia Barakati Idhawuakana Aulataʼala
67:1-8
1 To kapalana molaguna.
Tee kagasiana kecapi. Laguna Zaburu.
2 Maasangia o Aulataʼala manga maasiaka tee manga barakati,
maasangia Incia manga kamata tee kalapena incana,
Sela
3 tee mboo sumai, maanusia i bhawona alamu sii amataua opea ipeelumu to manga incia,
tee bhari-bharia lipu amataua ande Ingkoo mokokuasana to mopasalaamatina manga incia.
4 E Aulataʼala, maasangia manga lipu apujiko,
maasangia bhari-bharia lipu apujiko.
5 Maasangia manga lipu akaunde-unde tee asambo-sambo
roonamo Ingkoo tee kaʼadili uhaakimu manga lipu,
tee utonda bhari-bharia lipu i bhawona alamu.
Sela
6 Maasangia manga lipu apujiko, e Aulataʼala,
maasangia bhari-bharia lipu apujiko.
7 Alamu padhamo adhawuaka hasilina;
Aulataʼala, Aulataʼalata, padhamo abarakati ingkita.
8 Maasangia Aulataʼala manga barakati torosu;
maasangia bhari-bharia lipu i bhawona dunia amaekaia.