146
Tangkanamo KAWASANA OPU Mangatulungina
146:1-10
1 Pujimo KAWASANA OPU!
E inyawaku, pujimo KAWASANA OPU!
2 Iaku bhekupuji
KAWASANA OPU saʼumurua dhadhiku,
tee bhekulaguaka manga lagu kapujia to Aulataʼalaku kangengena dhaangia kudhadhi.
3 Bholi uparacaea i manga mokokuasana,
i maanusia inda momembalina mopasalaamati.
4 Wakutuuna inyawana amabhotu, manga incia ambulimo i tana,
tee i eo incia sumai uka bhari-bharia ihaejatiakana ailamo.
5 Amasanaamo mia motarimana katulungi minaaka i Aulataʼala isombana Yakub,
modhikana harapuna i KAWASANA OPU, Aulataʼalana.
6 Inciamo mopadhaangiana laiana tee alamu,
tawo tee bhari-bharia antona,
tee sadhaadhaana akeni janjina to saʼumurua.
7 Inciamo moewaakana hakuna manga mia motopisaki,
tee adhawu kinande i manga mia momaara.
KAWASANA OPU apabebasi manga mia itorongku;
8 KAWASANA OPU abungkale matana manga mia mawilo.
KAWASANA OPU aangka manga mia motungku;
KAWASANA OPU amaasiaka mia mobanara.
9 KAWASANA OPU ajagani manga mia dhaga;
Incia apambuli kadhaangiana manga ana maelu tee iaiaro,
maka Incia apakacau haejatina mia madhaki.
10 KAWASANA OPU bheaparinta mboomo Raja to saʼumurua.
E raʼeatina Sion, Aulataʼalamu akokuasa saʼumurua zamani.
Pujimo KAWASANA OPU!