61
Doʼa Emaniana Peulusa
61:1-9
1 To kapalana molaguna.
Tee kagasiana kecapi. Zaburuna Daud.
2 E Aulataʼala rangoa igoraakaku,
perangoia o doʼaku.
3 Minaaka i tapana alamu kugoraakako
wakutuuna amate akalaku.
Bhawaaku i gunu bhatu
molabhina kalangana minaaka i karoku
4 roonamo Ingkoomo peulusaku,
munara momakaa to kupeuluaka minaaka i musuku.
5 Taroakamo saʼumurua dhadhiku kumboore i nuncana Kema Momangkilomu,
mamudhaakana kuʼamani i nuncana peulusana panimu.
Sela
6 Sababuna Ingkoo padhamo urango tolauna oniku, e Aulataʼala,
tee padhamo udhawuaku tinauraka idhawuakamu to mia momaekako.
7 Maasangia upekarambe umuruna raja,
mamudhaakana incia adhadhi saʼumurua.
8 Maasangia incia amembali raja saʼumurua i aroana Aulataʼala,
parintaakamea o kaasimu molagina tee janjimu inda momabhotu to mojagania.
9 Sumaimo iaku sadia bhekulaguaka lagu kapujia to saromu,
tee kupomea tolauna oniku saesaeo.