122
Doʼana Kasanaa to Miana Yerusalem
122:1-9
1 Laguna ziarana Daud.
Iaku kukaunde-unde wakutuuna o mia apogau tee iaku,
"Mai talingkaaka i Bhanuana KAWASANA OPU!"
2 Sii-sii aemami akakaro
i bhambana lawamu, e Yerusalem!
3 Yerusalem padhamo atopakaro
amembali kota mototapi momakaa tee momatangka.
4 Iwe siimo manga lipu aziara,
siitumo uumatina manga lipu ipilina KAWASANA OPU,
to aumba asukuru i Incia
mboomo manga tutura mopadhana iparintaakana to miana Israel.
5 Iwe siimo manga rajana Israel, siitumo manga siwuluna Raja Daud auncura i kauncuramakana
tee adhawuaka kambotuna moʼadili to lipuna.
6 Doʼamo to kasanaana Yerusalem,
"Maasangia bhari-bharia mia momaasiakako apotibhaaka kaʼamani.
7 Maasangia dhaangia tee kasanaa i nuncana lipumu,
tee kaʼamani i nuncana manga bentemu."
8 Rampaakanamo manga witinaiku tee manga sabhangkaku momboorena iwe sumai,
iaku bhekupogau, "Maasangia umasanaa!"
9 Rampaakanamo Bhanuana KAWASANA OPU, Aulataʼalata dhaangia iwe sumai,
iaku bhekupeeloakako kalape.