13
Doʼana Mia Moparacaeana tee Kaasina Aulataʼala
13:1-6
1 To kapalana molaguna. Zaburuna Daud.
2 Sakawana naepia, e KAWASANA OPU? Saʼumurua buaka Ingkoo umalinguakaaku?
Sakawana naepia Ingkoo ubuniaka roumu minaaka i karoku?
3 Sakawana naepia kutanggo kanarakaa i nuncana karoku?
Saeoa amaporo incaku.
Sakawana naepia akuasaiaku musuku?
4 E KAWASANA OPU, Aulataʼalaku, kamatea tee ulawaniakumo.
Pekatangkea o bukuku mamudhaakana inda kumate!
5 Bholi utaroakea o musuku apogau, "Kutalomea!"
Tee o bhaliku akaunde-unde wakutuuna kusindoli.
6 Maka kuparacaea o kaasimu molagina,
Incaku akaunde-unde roonamo upasalaamatiaku.
Iaku gauku kulagu to KAWASANA OPU
roonamo Incia padhamo apewau kalape tee iaku!