12
Doʼa Emaniana Tulungi i KAWASANA OPU
12:1-9
1 To kapalana molaguna. Mboomo lagu: I walu anguna. Zaburuna Daud.
2 E KAWASANA OPU, manga tulungipo,
sababuna indamo dhaangia mia mosaalihi,
manga mia motaʼatina tee Ingkoo indamo dhaangia.
3 Manga incia bhari-bharia aposapopagau-gau, podho-podho manga incia;
dhelana manga incia apekapuji, maka o ngangarandana apekatipu.
4 Maasangia o KAWASANA OPU adhodho bhari-bharia bhiwina manga mia momamekona pogauna
tee dhelana manga mia mosombo.
5 Manga incia apogau,
"Ingkami takokuasa tee pogau ibhoasakamami!
Ingkami tatangkaaka bhiwimami!
Inda dhaangia mojoli-jolina ingkami!"
6 Firimanina KAWASANA OPU, "Roonamo mia maidhiidhi atopisaki
tee mia misikini apeenci roonamo anarakaa,
sabutuna sii-sii kuumba kudhawua kaʼamani
mboomo ipeeluna manga incia.
7 KAWASANA OPU abhoasaka pogau momangkilo wakutuuna Incia apojanji.
Janjina amatangka mpuu,
mboomo pera asilii motorabuna pitu mpearo i nuncana waa.
8 E KAWASANA OPU, Ingkoo bheujagani ingkami minaaka i manga mia madhaki sii.
Ingkoo ujagani ingkami sadia to saʼumurua.
9 Mia madhaki pekawulu-wulu iapai-iapai tee abarani
roonamo kadhakina aabhia atopuji i tanga-tangana anana maanusia.