53
+Kadhakina Maanusia Inda Moparacaeana Kawasana Opu
53:1-7
1 To kapalana molaguna.
Mboomo laguna kanarakaa. Lagu kaadharina Daud.*
2 ++Mia mokabhongo-bhongo apogau i nuncana ngangarandana,
"Inda dhaangia o Aulataʼala."
Pewauna manga incia amadhaki tee atomarika,
inda dhaangia mopewauna kalape.
3 Minaaka i sorogaa, Aulataʼala
atonto anana maanusia,
to akamata ara dhaangia o mia moʼaarifu,
mopeelona Aulataʼala.
4 Bhari-bharia mia abholi dhala mobanara tee akarajaa giu momadhaki.
Inda dhaangia mopewauna kalape,
moomini samia uka.
5 Firimanina Aulataʼala, "Buaka apesua i akala, ande manga mia mopewauna kadhaki inda amatau giu momalape?
Manga incia apekaoge karona tee akande uumatiku mboomo akande roti,
tee inda adoʼa i Iaku."
6 Maka iwe sumai manga incia bheamaeka mpuu,
garaaka inda dhaangia o giu imaeka!
Sababuna Aulataʼala apekantale bukuna manga mia moewangiko.
Ingkoo bheupekatalo tee upekaea manga incia, sababuna o Aulataʼala amendeu manga incia.
7 Maasangia o kasalaamati to miana Israel aumba minaaka i Sion, kotana Aulataʼala!
Wakutuuna Aulataʼala apambuli kadhaangiana uumatina,
siwuluna Yakub bheamasanaa o namisina tee o miana Israel bheakaunde-unde.
+ 53: 14:1-7. * 53:1 Zaburu incia sii apokana tee Zaburu 14, somanamo dhaangia tee posalana. + 53:2 Rom. 3:10-12. + 53:2 Zab. 14.